สรุปภาวะตลาดต่างประเทศ ประจำวันที่ 25 ก.ย. 2562
สรุปภาวะตลาดต่างประเทศ ประจำวันที่ 25 ก.ย. 2562
สรุปภาวะตลาดต่างประเทศ ประจำวันที่ 25 ก.ย. 2562
26 ก.ย. 2562

ดัชนีดาวโจนส์ตลาดหุ้นนิวยอร์กปิดดีดตัวขึ้นเมื่อคืนนี้ (25 ก.ย.) หลังจากประธานาธิบดีโดนัลด์ ทรัมป์ได้แสดงความเชื่อมั่นว่า สหรัฐจะสามารถทำข้อตกลงการค้ากับจีนเร็วกว่าที่คาดการณ์ไว้ นอกจากนี้ ตลาดยังได้แรงหนุนจากการพุ่งขึ้นของหุ้นไนกี้ และรายงานยอดขายบ้านใหม่ของสหรัฐที่พุ่งขึ้นเกินคาดในเดือนส.ค.
ดัชนีเฉลี่ยอุตสาหกรรมดาวโจนส์ปิดที่ 26,970.71 จุด เพิ่มขึ้น 162.94 จุด หรือ +0.61% ขณะที่ดัชนี S&amp;P500 ปิดที่ 2,984.87 จุด เพิ่มขึ้น 18.27 จุด หรือ +0.62% ส่วนดัชนี Nasdaq ปิดที่ 8,077.38 จุด เพิ่มขึ้น 83.76 จุด หรือ +1.05%
 
ตลาดหุ้นยุโรปปิดปรับตัวลงเมื่อคืนนี้ (25 ก.ย.) เนื่องจากนักลงทุนวิตกเกี่ยวกับสถานการณ์การเมืองในสหรัฐ หลังประธานสภาผู้แทนราษฎรสหรัฐประกาศเริ่มต้นกระบวนการไต่สวนเพื่อถอดถอนประธานาธิบดีโดนัลด์ ทรัมป์ ออกจากตำแหน่ง ก่อนหน้าที่จะมีการเจรจาการค้าครั้งสำคัญระหว่างสหรัฐและจีนในเดือนหน้า
ดัชนี Stoxx Europe 600 ลดลง 0.58% ปิดที่ 387.59 จุด
ดัชนี CAC-40 ตลาดหุ้นฝรั่งเศสปิดที่ 5,583.80 จุด ลดลง 44.52 จุด หรือ -0.79%, ดัชนี DAX ตลาดหุ้นเยอรมันปิดที่ 12,234.18 จุด ลดลง 72.97 จุด หรือ -0.59% และ ดัชนี FTSE 100 ตลาดหุ้นลอนดอนปิดที่ 7,289.99 จุด ลดลง 1.44 จุด หรือ -0.02%
 
ตลาดหุ้นลอนดอนปิดปรับตัวลงเมื่อคืนนี้ (25 ก.ย.) โดยถูกกดดันจากความวิตกเกี่ยวกับสถานการณ์การเมืองที่ปั่นป่วนในสหรัฐ หลังประธานสภาผู้แทนราษฎรสหรัฐประกาศเริ่มต้นกระบวนการไต่สวนเพื่อถอดถอนประธานาธิบดีโดนัลด์ ทรัมป์ออกจากตำแหน่ง ซึ่งสถานการณ์ดังกล่าวจะยิ่งเพิ่มความไม่แน่นอนให้กับเศรษฐกิจโลก รวมถึงแนวโน้มการเจรจาการค้าระหว่างสหรัฐและจีนในเดือนหน้า
ดัชนี FTSE 100 ตลาดหุ้นลอนดอนปิดที่ 7,289.99 จุด ลดลง 1.44 จุด หรือ -0.02%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดลบเมื่อคืนนี้ (25 ก.ย.) หลังจากสหรัฐเปิดเผยตัวเลขสต็อกน้ำมันดิบเพิ่มขึ้นติดต่อกันเป็นสัปดาห์ที่ 2 นอกจากนี้ สัญญาน้ำมันดิบยังปรับตัวลงจากรายงานที่ว่า การผลิตน้ำมันในซาอุดีอาระเบียฟื้นตัวรวดเร็วกว่าที่คาดการณ์ไว้
สัญญาน้ำมันดิบ WTI ส่งมอบเดือนพ.ย. ลดลง 80 เซนต์ หรือ 1.4% ปิดที่ 56.49 ดอลลาร์/บาร์เรล
สัญญาน้ำมันดิบเบรนท์ส่งมอบเดือนพ.ย. ลดลง 71 เซนต์ หรือ 1.1% ปิดที่ 62.39 ดอลลาร์/บาร์เรล
 
สัญญาทองคำตลาดนิวยอร์กปิดร่วงลงเมื่อคืนนี้ (25 ก.ย.) เนื่องจากนักลงทุนเทขายทองคำในฐานะสินทรัพย์ที่ปลอดภัย หลังจากตลาดหุ้นสหรัฐดีดตัวขึ้นอย่างแข็งแกร่ง นอกจากนี้ การแข็งค่าของสกุลเงินดอลลาร์ยังเป็นอีกปัจจัยที่สร้างแรงกดดันต่อตลาดทองคำ
สัญญาทองคำตลาด COMEX (Commodity Exchange) ส่งมอบเดือนธ.ค. ดิ่งลง 27.90 ดอลลาร์ หรือ 1.81% ปิดที่ 1,512.30 ดอลลาร์/ออนซ์
สัญญาโลหะเงินส่งมอบเดือนธ.ค. ลดลง 55.5 เซนต์ หรือ 2.98% ปิดที่ 18.073 ดอลลาร์/ออนซ์
สัญญาพลาตินัมส่งมอบเดือนต.ค. ร่วงลง 27.5 ดอลลาร์ หรือ 2.88% ปิดที่ 927.9 ดอลลาร์/ออนซ์
สัญญาพัลลาเดียมส่งมอบเดือนธ.ค. ดิ่งลง 34.60 ดอลลาร์ หรือ 2.1% ปิดที่ 1,611.80 ดอลลาร์/ออนซ์
 
ดอลลาร์สหรัฐแข็งค่าเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อคืนนี้ (25 ก.ย.) ขานรับรายงานยอดขายบ้านใหม่ของสหรัฐที่พุ่งขึ้นเกินคาดในเดือนส.ค. รวมทั้งความหวังเกี่ยวกับการเจรจาการค้าระหว่างสหรัฐและจีน หลังจากประธานาธิบดีโดนัลด์ ทรัมป์ได้แสดงความเชื่อมั่นว่า สหรัฐจะสามารถทำข้อตกลงการค้ากับจีนเร็วกว่าที่คาดการณ์ไว้
ดอลลาร์สหรัฐแข็งค่าเมื่อเทียบกับเงินเยน ที่ระดับ 107.79 เยน จากระดับ 107.04 เยน และแข็งค่าเมื่อเทียบกับฟรังก์สวิส ที่ระดับ 0.9922 ฟรังก์ จากระดับ 0.9855 ฟรังก์ นอกจากนี้ ดอลลาร์สหรัฐยังแข็งค่าเมื่อเทียบกับดอลลาร์แคนาดา ที่ระดับ 1.3256 ดอลลาร์แคนาดา จากระดับ 1.3236 ดอลลาร์แคนาดา
ยูโรอ่อนค่าลงเมื่อเทียบกับดอลลาร์สหรัฐ ที่ระดับ 1.0943 ดอลลาร์ จากระดับ 1.1017 ดอลลาร์ ขณะที่เงินปอนด์อ่อนค่าลงสู่ระดับ 1.2349 ดอลลาร์ จากระดับ 1.2495 ดอลลาร์ ส่วนดอลลาร์ออสเตรเลียอ่อนค่าลงแตะที่ระดับ 0.6754 ดอลลาร์สหรัฐ จากระดับ 0.6799 ดอลลาร์สหรัฐ